אזיקים שיר רחוב
שמו לו אזיקים על היד כי אין אהבה בעולם.; הוא גנב ממטרה; כדי שהשוטרים יבואו ויחפשו אותו; מתחת למיטה ויראו לו; מה זה לגנוב ממטרה כשאין לך אפילו דשא בשבילה.; אין לו גם אב, ואמא שלו היא שורה במחברת של העובדת הסוציאלית.; איזה רגלים לבנות היו לה לסוציאלית; כמו גבינה 9 אחוז שהגישו כל בוקר במוסד,; ואיך היא אמרה לו שהוא מצייר יפה עורב; ובאותו יום הלך לארמני בעיר העתיקה; שיקעקע לו כזה בשריר, כאילו היתה היד שלו; קיר במערה עתיקה.; יופי של כנפים ראו שם; ועינים; וראש הנוטה לשמים שהיו; תקרת חדר המעצר.; 